armvectores/hy_wikipedia_2023 huggingface dataset:
Յանգոն (Ռանգուն)

Յանգոն (նախկինում Ռանգուն, «յանգոուն» jàɴɡòʊɴ), խոշորագույն քաղաք և Մյանմայի նախկին մայրաքաղաք (2005 թվականի նոյեմբերի 6-ից կառավարության նստավայրը տեղափոխվել է Նայպիդո) մոտ 6 միլիոն մարդ բնակչությամբ։ Պետության տնտեսական, մշակութային և կրթական կարևոր կենտրոն է։ Խոշոր տրանսպորտային հանգույց։
Հարավ-Արևելյան Ասիայի այլ քաղաքների հետ համեմատ Յանգոնում պահպանվել են գաղութային ժամանակաշրջանի մեծաթիվ կառույցներ։


== Անվան ծագումնաբանություն ==
Յանգոն անվանումը բիրմաներեն «յան» և «կոուն» բառերի համադրություն է, որոնք համապատասխանաբար նշանակում են «թշնամիներ» և «վերջանալ»։ Այսպիսով, քաղաքի անվանումը կարելի է թարգմանել որպես «Թշնամանքի վերջը»։


== Քաղաքի պատմություն ==


=== Վաղ ժամանակաշրջան ===
Յանգոնը ունի հարուստ և հնադարյան պատմություն։ Ինչպես պնդում են հնպետները, դեռևս մ.թ.ա. V դարում այստեղ, Յանգոն գետի ափին, գոյություն է ունեցել Օկկալա անունով բնակավայրը։ Օկկալայի բնակիչները հիմնականում զբաղվել են ձկնորսությամբ։ XI դարի սկզբին (1028-1043 թթ.) Օկկալայի վայրում ստեղծվել է մոների բնակավայրը, որը հայտնի է դարձել Դագոն անունով։ Դագոնը ոչ մեծ ձկնորսական գյուղ էր, որն ի հայտ էր եկել Շվեդագոն պագոդայի շուրջը։ 1755 թվականին Ալաունպայա թագավորը գրավել է Դագոնը և վերանվանել «Յանգոն»։ Բրիտանացիները գրավել են Յանգոնը Առաջին Անգլա-Բիրմանական պատերազմի (1824-1826) ժամանակ, սակայն քաղաքը վերադարձվել է բիրմանացիներին պատերազմի ավարտից հետո։ 1841 թվականին քաղաքն ավերվել է հրդեհի արդյունքում։


=== Գաղութային ժամանակաշրջան ===
Բրիտանացիները 1852 թվականին վերահսկողություն են սահմանել Յանգոնի և ամբողջ Ստորին Բիրմայի վրա Երկրորդ Անգլա-Բիրմանական պատերազմի արդյունքում։ Բրիտանական վարչակազմը Յանգոնը վերածեց Բրիտանական Բիրմայի առևտրային և քաղաքական կենտրոնի։ Յանգոնը դարձել է ամբողջ Բրիտանական Բիրմայի մայրաքաղաքը 1885 թվականին տեղի ունեցած Երրորդ Անգլա-Բիրմանական պատերազմի արդյունքում Վերին Բիրմայի կապիտուլյացիայից հետո։ Բրիտանացիների օրոք հիմնադրվել է Ռանգունի կենտրոնական հոսպիտալը և Ռանգունի համալսարանը։


=== Ժամանակակից Յանգոն ===

1948 թվականին Բիրմայի անկախացումից հետո բազմաթիվ գաղութային անվանումներով փողոցները և զբոսայգիները անվանափոխվեցին բիրմանականի։ 1989 թվականին քաղաքին վերադարձվել է Յանգոն անվանումը՝ փոխարինելով անգլիական Ռանգուն անվանումը [rɔ̀ɴɡʊ́ɴ]: Հետգաղութային ժամանակաշրջանում Յանգոնը ակտիվորեն կառուցապատվում էր։ Այսօր Մեծ Յանգոնի տարածքը կազմում է մոտ 600 կմ²։


== Ֆիզիկա-աշխարհագրական բնութագիր ==
Յանգոնը գտնվում է Ստորին Մյանմայում Յանգոն և Բագո գետերի միախառնման տեղում, Մարտաբան ծոցից մոտ 30 կմ հեռավորության վրա։


=== Կլիմա ===
Համաձայն Կյոպենի կլիմայի դասակարգման, Յանգոնի կլիման արևադարձային մուսոնային է։ Մայիսից մինչև հոկտեմբեր տևում է անձրևային սեզոնը, որի ընթացքում թափվում է տարեկան տեղումների մեծ մասը։ Չոր սեզոնին (նոյեմբերից ապրիլ) տեղումների քանակը նվազագույնն է։ Չոր սեզոնին եղանակը շոգ է՝ միջին առավելագույնը ապրիլին կազմում է +37 °C, միջին նվազագույնը՝ +24,3 °C:


== Քույր-քաղաքներ ==
 Հոշիմին, Վիետնամ (2012)
 Պալանկարայա, Կենտրոնական Կալիմանտան նահանգ, Ինդոնեզիա
 Կունմին, Յուննան նահանգ, Չինաստան
 Նաննին, Գուանսի-Չժոունի ինքնավար շրջան, Չինաստան
 Յանչժոու, Ցզյանսու նահանգ, Չինաստան
 Ֆուտյու, Ճապոնիա
 Կատմանդու, Նեպալ


== Ծանոթագրություններ ==
Տեմու

Տեմու (իտալերեն՝  Temù), կոմունա Իտալիայում, տեղակայված է Լոմբարդիա մարզի Բրեշիա գավառում։
Բնակչությունը կազմում է 1050 մարդ, խտությունը՝ 24 մարդ/կմ²։ Զբաղեցնում է 42 կմ² տարածք։ Փոստային ինդեքս՝ 25050։ Հեռախոսային կոդ՝ 0364։
Սուրբ Բարդուղիմեոս առաքյալը մեծարվում է որպես կոմունայի հովանավոր։ Տոնը նշվում է օգոստոսի 24-ին։


== Ժողովրդագրություն ==
Բնակչության թվաքանակի փոփոխությունները.

<


== Կոմունայի վարչակազմ ==
Հեռախոսահամար՝ 0364 906420
Էլեկտրոնային հասցեն՝ info@comune.temu.bs.it
Պաշտոնական կայք՝ http://www.comune.temu.bs.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կոպկան

Կոպկան (ռուս.՝ Копкан), հանգած հրաբուխ Կամչատկա թերակղզում՝ Անաուսկու հրաբխային շրջանի Սրեդիննի լեռնաշղթայում։
Տեղակայված է Անաունսկու շրջանի կենտրոնական մասում, Յանպատ և Կոպկան գետերի վերին հոսանքերում։
Հրաբուխը ունի թեք լավային վահանի տեսք։ Ունի ձգված ձև՝ 8 × 16 կմ չափսերով և 107 կմ2 մակերեսով։ Բացարձակ բարձրությունը 1120 մ, հարաբերականը՝ 400 մ։ Ժայթքած նյութի ծավալը (բազալտ) 11 կմ3։
Խառնարանը բացակայում է։
Հրաբխի ակտիվ շրջանը համարվում է վերին չորրորդ ժամանակաշրջանը։


== Ծանոթագրություններ ==


== Արտաքին հղումներ ==
kamchatsky-krai.ru
(3312) Պեդերսեն

(3312) Պեդերսեն (անգլ.՝ Pedersen), աստերոիդ աստերոիդների հիմնական գոտում։ Հայտնաբերվել է 1984 թվականի սեպտեմբերի 24-ին Կոպենհագենի աստղադիտարանի կողմից Բրորֆելդեում։
Միջին հեռավորությունը Արեգակից կազմում է 3,000595 ա. մ., առավելագույնը մոտենում է 2,6302 ա. մ. հեռավորության վրա և հեռանում 3,371 ա. մ.։ Արեգակի շուրջ մեկ ամբողջական պտույտ է կատարում 1898,5 երկրային օրվա ընթացքում, իր ուղեծրով շարժվելով միջինում 0,189624 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3312) Պեդերսեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (185501-185600)

Աստերոիդների ցանկ (185401-185500)  • Աստերոիդների ցանկ  • Աստերոիդների ցանկ (185601-185700)
 Աստերոիդների ցանկ (185401-185500)  • Աստերոիդների ցանկ  • Աստերոիդների ցանկ (185601-185700)
Ռիկի Ջեյ

Ռիչարդ Ջեյ Պոտաշ (անգլ.՝ Richard Jay Potash, առավել հայտնի է որպես Ռիկի Ջեյ, անգլ.՝ Ricky Jay, հունիսի 26, 1946(1946-06-26), Բրուքլին, Նյու Յորք, Նյու Յորք, ԱՄՆ - նոյեմբերի 24, 2018(2018-11-24), Լոս Անջելես, Կալիֆոռնիա, ԱՄՆ), ամերիկացի դերասան և իլյուզիոնիստ։ Հայտնի է «Գիշերներ բուգի ոճով», «Վաղը երբեք չի մահանում», «Մագնոլիա» և «Կողոպտիչ» ֆիլմերից, ինչպես նաև «Դեդվուդ» և «Հիշիր, ինչ կլինի» հեռուստասերիալներից։ Նա ձեռքերի հմտության փորձագետ է և հայտնի է խաղաքարտային հնարքներով և հիշողության փորձարկումներով։


== Կենսագրություն ==
Ջեյը ծնվել է Նյու Յորքում՝ Բրուքլինում՝ միջին խավի եվրոպական ընտանիքում։ Նրա պապը՝ Մաքս Կացը, եղել է ունևոր դիպլոմավորված հաշվապահ և սիրողական աճպարար, ինչն էլ ազդել է Ջեյի ապագա մասնագիտության ընտրության վրա։


== Ֆիլմագրություն ==


== Ծանոթագրություններ ==


== Արտաքին հղումներ ==
Պաշտոնական կայք
Ռիիկի Ջեյ Internet Movie Database կայքում
Ռուպերտ Մերդոք

Քեյթ Ռուպերտ Մերդոք  (անգլ.՝ Keith Rupert Murdoch, մարտի 11, 1931(1931-03-11)[…], Մելբուռն, Ավստրալիա, Ավստրալիա), Ավստրալիայում ծնված ամերիկացի մեդիա մագնատ։ Մերդոքը 1952 թվականին հորից՝ սըր Քեյթ Արթուր Մերդոքից ժառանգեց News Corp Australia ընկերությունը և դարձավ դրա տնօրենը։ News Corporation համաշխարհային մեդիա հոլդինգի՝ աշխարհի երկրորդ ամենամեծ մեդիա կոնգլամերատի հիմնադիրը, նախագահն ու գործադիր տնօրենն է։ 2013 թվականի հունիսի 28-ին կոնգլոմերատի փլուզումից հետո դարձավ նաև News Corp Australia-ի և 21st Century Fox-ի նախագահը։
1950-ականներին և 1960-ականներին Ավստրալիայում և Նոր Զելանդիայում բազում թերթեր գնեց՝ նախքան 1969 թվականին Միացյալ Թագավորություն տեղափոխվելը, որտեղ ձեռք բերեց News of the World-ը, որից քիչ անց նաև The Sun-ը։ 1974 թվականին տեղափոխվում է Նյու Յորք՝ գրավելու ամերիկյան շուկան, սակայն Ավստրալիան և Բրիտանիան դեռևս նրա հետաքրքրությունների շրջանակում էին։ 1981 թվականին գնեց Թայմսը և 1985 թվականին դարձավ ԱՄՆ քաղաքացի՝ որպեսզի բավարարի ԱՄՆ հեռուստատեսության սեփականատիրության պահանջներին։
1986 թվականին ցանկություն ունենալով ձեռք բերել ավելի նոր էլեկտրոնային տպագրման տեխնոլոգիաներ՝ ամրապնդեց իր բրիտանական տպագրական գործունեությունը՝ Վափինգում, որն արտադրական սուր քննարկումների առիթ դարձավ։ Նրա News Corporation-ը 1985 թվականին ձեռք բերեց Twentieth Century Fox-ը, 1989 թվականին՝ HarperCollins-ը և 2007 թվականին՝ The Wall Street ամսագիրը։ 1990 թվականին հիմնադրեց բրիտանական BSkyB հեռուստահեռարձակման ընկերությունը և 1990-ական թվականներին մուտք գործեց ասիական ցանցեր և հարավամերիկյան հեռուստաընկերություն։ 2000 թվականին Մերդոքի News Corporation-ն ուներ 800 ընկերություն ավելի քան 50 երկրներում՝ 5 մլրդ ԱՄՆ դոլար ընդհանուր արժողությամբ։
2011 թվականի հուլիսին Մերդոքին մեղադրեցին այն բանի մեջ, որ իր ընկերությունները՝ ներառյալ News of the World-ը, որը պատկանում էր News Corporation-ին, պարբերաբար գաղտնալսել է հայտնի անձանց, թագավորական ընտանիքի անդամների և հասարակական քաղաքացիների հեռախոսները։ Բրիտանական կառավարության և ԱՄՆ-ի Հետազոտությունների դաշնային բյուրոյի կողմից հետաքննվում է կաշառակերության կասկածով։ 2012 թվականի հուլիսի 21-ին Մերդոքը հրաժարական է տալիս News International-ի տնօրենի պաշտոնից։ 2015 թվականի հուլիսի 1-ին հեռանում է նաև 21st Century Fox-ի գործադիր տնօրենի պաշտոնից։


== Ծանոթագրություններ ==


== Արտաքին հղումներ ==
Rupert Murdoch collected news and commentary at The Economist
Profile at Forbes Archived 2012-05-08 at the Wayback Machine.
Murdoch, Rupert (1931–) resources from Trove at the National Library of Australia
Bill Moyers on Rupert Murdoch, 29 June 2007
Arsenault, A & Castells, M. (2008) Rupert Murdoch and the Global Business of Media Politics Archived 2008-08-20 at the Wayback Machine.. International Sociology. 23(4)
Rupert Murdoch's News Corp. Gives Big To GOP – audio report by NPR
Հել Մարգարյան

Հել Մարգարյան (անգլ.՝ Hal Markarian, 1929-2012), հայազգի ամերիկացի ավիակոնստրուկտոր, հայտնի է որպես B-2 Stealth Bomber ռմբարկուի նախնական գաղափար մշակող։ Նրա էսքիզները հիմք են ծառայել ժամանակակից B-2 Spiri ռմբարկուի ստեղծման համար։ B-2 Spirit-ը ներառել է Մարգարյանի դիզայինի մեծ մասը, և արդարացրել է այն նպատակները, որոնք ժամանակին առաջադրել է ավիակոնստրուկտորը։


== B-2 Stealth Bomber-ի դիզայն ==
B-2 Stealth Bomber-ի ստեղծման համար մասնագետների մեծ խումբ է հավաքվել։ Հել Մարգարյանը նշանակվել է Stealth ռմբակոցչի ստեղծման նախնական նախագծի ղեկավարԻնքնաթիռի առաջին էսքիզները Մարգարյաը արել է 1979 թվականին։ Դա  Stealth ռմբարկուի ստեղծման համար առաջարկվող և քննության ներկայացված երկու կառուցվածքներից մեկն էր։ Մարգարյանի առաջարկած ինքնաթիռի արտաքին տեսքը շատ նման էր երեք տասնամյակ առաջ՝ 1947 թվականին Northrop Grumman ընկերության նախագծած YB-49 ինքնաթիռին։


== Ծանոթագրություններ ==
Ֆիլանդարի

Ֆիլանդարի  (իտալերեն՝ Filandari) կոմունա Իտալիայում, Կալաբրիա մարզում՝ Վիբո Վալենտիա գավառում։
Բնակչությունը կազմում է 1839 մարդ, բնակչության խտությունը կազմում է  102 մարդ/կմ²։ Զբաղեցնում է 18 կմ² մակերես տարածք։ Փոստային ինդեքսն է՝ 88010։ Հեռախոսային կոդը՝  0963.։


== Արտաքին հղումներ ==
Բնակավայրի պաշտոնական կայք
Դավիթ Անանուն

Դավիթ Անանուն (իսկական անունը՝ Դավիթ Հովհաննեսի Տեր-Դանիելյան) (1879, Մեծշեն, Ելիզավետպոլի նահանգ, Կովկասի փոխարքայություն, Ռուսական կայսրություն - 1942, Աստրախան, Վոլգոգրադի մարզ, ՌԽՖՍՀ, ԽՍՀՄ), հայ հրապարակախոս, պատմաբան, հասարակական գործիչ։ Հնչակյան, ապա՝ ՀՀԴ կուսակցության անդամ, 1905 թվականից՝ Սոցիալ-դեմոկրատական բանվորական հայ կազմակերպության (սպեցիֆիկներ) գաղափարախոսը։ Աշխատակցել է Թիֆլիսում և Երևանում լույս տեսնող հայ պարբերական մամուլին։ 1920-1926 թթ.՝ Երևանի հեղափոխության թանգարանի տնօրեն։


== Ստեղծագործական կյանք ==
Անանունը հեղինակ է հայ ժողովրդի նոր պատմության հարցերի, ազգամիջյան հարաբերությունների վերաբերյալ աշխատությունների։ «Ռուսահայերի հասարակական զարգացումը» (հ. 1-3, 26) աշխատության մեջ շարադրել է արևելահայերի հասարակական, քաղաքական և մշակութային զարգացման օրինաչափությունները, առաջ քաշել հայ ժողովրդի ազգային համախմբման անհրաժեշտության գաղափարը։ Անանունը գտնում էր, որ հայ բուրժուազիան երբեք չի արտահայտել ազգի շահերը, և որ այդ շահերի կրողները եղել են գյուղացիները, որոնք ներկայացրել են ազգի ֆիզիկական, բայց ոչ գաղափարական ուժը։ Բանվորները, չնայած իրենց փոքրաթվությանը, հանդիսանում են այն սոցիալական ուժը, որն արագորեն ընկալում է հասարակական շահը, ճիշտ կողմնորոշվում քաղաքական իրադրության մեջ և կարող է լինել հայերի միասնական հզորության հիմքը։
Ազգային հարցին վերաբերող ուսումնասիրություններում («Ազգային հարցը և դեմոկրատիան» հոդվածաշարը, «Նոր հոսանք», 1913, հ. 12) Անանունը պաշտպանել է կուլտուր-ազգային ինքնավարության գաղափարը, ազգային պատկանելության գաղափարը գերիշխող է համարել ճնշված ժողովուրդների ազատագրման հարցում, նշել, որ հենց ազգային ընդհանրությունը կարող է համախմբել ազգին, նրա բոլոր սոցիալական խմբերին և դասակարգերին։


== Քաղաքական հետապնդումներ ==
1927 թվականին Անդրկովկասյան ՊՔՎ-ի հատուկ խորհրդակցության որոշմամբ դատապարտվել է աքսորի ՌՍՖՍՀ-ի ճամբարներից մեկում 3 տարի ժամկետով։ 1928 թվականի ապրիլի 27-ին ՊՔՎ-ի կոլեգիայի հատուկ խորհրդակցության որոշմամբ դատապարտվել է աքսորի Սիբիրում 3 տարով՝ մեղադրվելող հակահեղափոխական գործունեության մեջ։ Աքսորավայրում 1930 թվականին մայիսի 23-ին երկարացվել է աքսորի ժամկետը ևս 3 տարով։
Աքսորավայրում կրկին ձերբակալվել է և մեղադրվել հակասովետական քարոզչություն իրականացնելու մեջ։ 1939 թվականի մարտի 14-ին Աստրախանյան շրջանային դատարանը Դավիթ Անանունին դատապարտում է 8 տարվա ազատազրկման։ 1941 թվականին նույն դատի կողմից դատապարտվում է 10 տարվա ազատազրկման կալանավորների շրջանում հակասովետական քարոզչություն իրականացնելու համար։
Դավիթ Անանունի քրեական գործում առկա է ՀԽՍՀ դատախազության եզրակացությունն այն մասին, որ Դավիթ Տեր-Դանիելյանը արդարացված է համարվում համաձայն 1989 թվականի հունվարի XVI ԽՍՀՄ Գերագույն խորհրդի պրեզիդիումի հրամանի։


== Ծանոթագրություններ ==
Մայք Բեյլի

Մայք Բեյլի (անգլ.՝  Mike Bailey, ապրիլի 6, 1988(1988-04-06), Բրիստոլ, Անգլիա, Միացյալ Թագավորություն) ֊ անգլիացի դերասան, որը հայտնի է «Դեղնակտուցները»  ֆիլմում խաղացած Սիդի դերով։


== Կարիերա ==
Դերասանական  կարիերան սկիզբ առավ 2007 թվականին, երբ նա սկսեց նկարահանվել «Դեղնակտուցները» պատանեական հեռուստասերիալում։ Առաջին եթերաշրջանի  վերջում  Բեյլին և Նիկոլաս Հոլտն երգեցին Կետ Սթիվենսի "Wild World" երգը։
Եվ ինչպես «Դեղնակտուցները» հեռուստասերիալի դերասանների մեծամասնությունը, նա էլ դուրս եկավ հեռուստասերալից երկրորդ եթերաշրջանում նկարահանվելուց հետո։
2009 թվականին նա նկարահանվեց «1066» պատմական մարտաֆիլմում Տոֆիի դերով, որը իր մեջ ընդգրկում է երկու սերիա։ 
Ֆիլմը պատմում է անգլիական պատմության հայտնի ամսաթվի մասին - Հասթինգսի ճակատամարտը 14 հոկտեմբերի 1066 թվականին։


== Ֆիլմագրություն ==


== Ծանոթագրություններ ==
Ժողովածու (1808)

Ժողովածու (1808), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1808 թվի տակ։ Ձեռագիրը գրվել է 1766 թվականին Հակոբ վարդապետ գրիչի կողմից Էջմիածնում։ Ստացողը եղել է Հակոբ վարդապետը։ Գրված է թղթի վրա, որը ունի 20.2×15.2 չափս։ Ձեռագիրը կազմված է 285 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ։ Հիշատակարաններ՝ 140բ, 284բ, հետագայի՝ աստառ Բ (1775 թ.), կնիք՝ 1ա (1805 թ., Մաթէոս)։


== Բովանդակություն ==
Դավթի Վերլուծութիւն Ներածութեանն Պորփիւրի։
Մեկնութիւն Ստորոգութեանցն, Պերի արմենիասին Արիստոտէլի։
Սիմ. Երևանցւոյ Լուծմունք Ներածութեանն Պորփիւրի, Հնգից առածիցն, Ստորոգութեանցն, Պերի արմենիասին, Վասն բաժանմանն Դաւթի, Բաժանմունք գոյից։


== Ծանոթագրություններ ==
Կոնսեյսան

Կոնսեյսան (պորտ.՝ Conceição), համայնք Բրազիլիայում՝ Պարաիբա նահանգի կազմում։ Գտնվում է Զոնա դա Մատա Պարաիբանուի մարզում։ Մտնում է Իտապորանգայի գավառի կազմի մեջ։ Բնակչությունը կազմում է 17 017 մարդ՝ 2006 թվականի տվյալներով։ Գրավում է 579,432 կմ2 տարածք։ Բնակչության խտությունը՝ 29,4 մարդ/կմ²։


== Պատմություն ==
Քաղաքը հիմնադրվել է 1881 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 35.857.418,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.056,52 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,608 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Կոնսեյսանի մասին
Wings: You Never Walk Alone

Wings: You Never Walk Alone, BTS հարավկորեական բոյբենդի երկրորդ ստուդիական ալբոմի ընդլայնված թողարկում։ Այն թողարկվեց 2017 թվականի փետրվարի 13-ին։ Կազմված է 18 երգից (որոնցից 15-ը մտնում են օրիգինալ տարբերակի մեջ), և դրանցից երեքը լրացուցիչ թրեքեր են։ Գլխավոր սինգլ դարձավ «Spring Day» ստեղծագործությունը, իսկ բի-սայդ՝ «Not Today»-ը։


== Գրություն և ռելիզ ==
Ալբոմը թողարկվեց 2017 թվականի փետրվարի 13-ին։ Ընդհանուր առմամբ ալբոմում կա երեք նոր երգ՝ «Spring Day», «Not Today» և «A Supplementary Story: You Never Walk Alone»: Ինչպես նաև ընդգրկված է օրիգինալ միջերգի ամբողջական տարբերակը («Outro: Wings»): «Spring Day» գլխավոր սինգլը, որը թողարկվեց ալբոմի հետ միասին, ռելիզից հետո ավելի քիչ քան մեկ ժամում առաջատարը դարձավ Կորեայի գլխավոր չարտերում՝ Melon-ը, Mnet-ը և Naver Music-ը ներառյալ։ Melon-ը կանգնեցրեց աշխատանքը՝ սերվերի վրա չափազանց շատ ծանրաբեռնվածության պատճառով։ «Spring Day»-ը իր մեջ պարունակում է ջերմ հաղորդագրություններ, որոնք կապված են խմբի երկու անդամների սեփական փորձի հետ (Ռեփ-Մոնսթրի և Շուգայի)՝ հույսի կորստի և հավատարիմ ընկերոջը սպասելու հետ։ «Spring Day»-ը երգ է այլընտրական հիփ-հոփ ժանրում, բրիտանական ռոքի և էլեկտրոնային երաժշտության էլեմնետներով։ Գլխավոր վերադաշնակում է գրված էր Ռեփ-Մոնսթրի կողմից։


== Տեսահոլովակ ==
2017 թվականի փետրվարի 9-ին ներկայացվեց «Spring Day»-ի պաշտոնական թիզերը։ Փետրվարի 13-ին կորեական ժամանակով կեսգիշերին կայացավ տեսահոլովակի պրեմիերան։ Առաջին օրն այն հավաքեց ավելի քան 9 միլիոն դիտում, դառնալով ամենադիտվող տեսահոլովակը կորեական բոյբենդերի մեջ (եղել է նաև ամենադիտվողը բոլոր կորեական խմբերի մեջ, բայց Twice-ը հասավ նոր ռեկորդի)։
Փետրվարի 10-ին թողարկվեց «Not Today» տեսահոլովակի թիզերը։ Փետրվարի 20-ին այն պաշտոնապես թողարկվեց կես ժամ ուշ տրված ժամից (ենթադրաբար փոփոխությունը կապված էր չարտերում փոփոխությունների հետ) և հավաքեց ավելի քան 10 միլիոն դիտում առաջին 24 ժամերի ընթացքում՝ դնելով բացարձակ ռեկորդ բոլոր կորեական խմբերի մեջ իրենց ամբողջ գործունեության ընթացքում։


== Առևտրային հաջողություններ ==
Ալբոմի նախնական պատվերները կազմեցին ավելի քան 700 հազար օրինակների առաջին շաբաթվա ընթացքում։ Այն առաջավոր դարձավ Gaon Albums Chart-ում՝ դառնալով №1 դարձած 7-րդ ալբոմը խմբի գործունեության ընթացքում։ Չինաստանում You Never Walk Alone-ը դարձավ շաբաթվա ամենագնվող ալբոմը։
ԱՄՆ-ում ալբոմը դեբյուտ տվեց Billboard 200 չարտերում, դարձնելով BTS-ը միակ կորեական խումբը, որն արդեն 4-րդ անգամ մտավ հետևյալ չարտը։ «Spring Day»-ը նաև դեբյուտ տվեց Billboard Bubbling Under Hot 100 Singles չարտում 15-րդ հորիզոնականից, ինչը նույնպես պատմական իրադարձություն էր կորեական խմբերի համար։


== Թրեք-ցանկ ==


== Չարտեր ==


=== Շաբաթական չարտեր («Spring Day») ===


== Մրցանակներ և անվանակարգեր ==


=== Երաժշտական ծրագրեր ===


== Ծանոթագրություններ ==
Դուզի

Դուզի (ֆր.՝ Douzy), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 1852 մարդ, բնակչության խտությունը` 145.14 մարդ/կմ²։ Բնակավայրը զբաղեցնում է 12.76 կմ² տարածք։


== Աշխարհագրություն ==
Գտնվում է Փարիզ քաղաքից 220 կմ հյուսիս-արևելք, Շալոն ան Շամպայն քաղաքից 95 կմ հյուսիս-արևելք, Շառլվիլ Մեզիեր քաղաքից 26 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1188 աշխատունակ (15-64 տարեկան) բնակիչ, որոնցից ակտիվ էին 821-ը, իսկ ոչ ակտիվները` 367։ Ակտիվության ցուցանիշը կազմում է 69,1 %։ 821 աշխատունակ մարդկանցից աշխատել է 713 անձ (411 տղամարդ և 302 կին)։ Գործազուրկ են եղել 108 անձ (49 տղամարդ և 59 կին)։ 367 անաշխատունակներից 117-ը եղել են աշակերտներ կամ ուսանողներ, 109-ը` թոշակառուներ, իսկ 141-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կոնք (Ավերոնի գավառ)

Կոնք (ֆր.՝ Conques), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 281 մարդ, բնակչության խտությունը` 9.21 մարդ/կմ²։ Բնակավայրը զբաղեցնում է 30.51 կմ² տարածք։
2016 թվականի հունվարից բնակավայրը Գրան Վաբր, Նոայակ, Սեն Սիպրիեն սյուր Դուրդու համայնքների հետ միասին հանդիսանում է Կոնք ան Ռուերգ համայնքի մաս։


== Աշխարհագրություն ==
Գտնվում է Փարիզ քաղաքից 480 կմ հարավ, Թուլուզ քաղաքից` 135 կմ հյուսիս-արևելք, Ռոդեզ քաղաքից` 32 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 167 աշխատունակ (15-64 տարեկան)  բնակիչ, որոնցից ակտիվ էին 121-ը, իսկ ոչ ակտիվները` 46։ Ակտիվության ցուցանիշը կազմում է 72,5 %։ 121 աշխատունակ մարդկանցից աշխատել է 105 անձ (62 տղամարդ և 43 կին)։ Գործազուրկ են եղել 16 անձ (6 տղամարդ և 10 կին)։ 46 անաշխատունակներից 8-ը եղել են աշակերտներ կամ ուսանողներ, 23-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գարո Թավիջյան

Գարո Գարաբեթի Թավիջյան (հունիսի 24, 1982(1982-06-24), Սկոպիե, Մակեդոնիայի Սոցիալիստական Հանրապետություն, ՀՍՖՀ), դաշնակահար, թմբկահար, ջազ երաժիշտ։


== Կենսագրություն ==
Գարո (Կարո) Թավիջյանը ծնվել է 1982 թվականի հունիսի 24-ին, Հյուսիսային Մակեդոնիայի մայրաքաղաք Սկոպիեում։ Նա թմբկահար Գարաբեթ Թավիջյանի որդին է և դաշնակահար Դիրան Թավիջյանի եղբայրը, որի հետ հանդես է գալիս որպես «Թավիջյան եղբայրներ» դուետով։ Վաղ հասակից սկսել է տիրապետել հարվածային գործիքների և նվագել է դաշնամուր։ Գարոն հայտնի է նաև վիրտուոզ և սեփական իմպրովիզ կատարումներով, հատկապես մակեդոնական ժողովրդական երաժշտության ասպարեզում։ Ուսում է ստացել Սկոպիեի երաժշտական դպրոցում` որպես դաշնակահար և թմբկահար։ Բազմաթիվ ելույթներով հանդես է եկել Սկոպիեյի երաժշտական ակադեմիայի, նվագախմբի, ջազ անսամբլի և մի շարք փոփ խմբերի հետ։ Ուսման տարիների ընթացքում մասնակցել է մի շարք մրցույթների, փառատոների, հանդես եկել մենահամերգներով և արժանացել մի շարք մրցանակների, այդ թվում նաև Մակեդոնիայի մշակույթի նախարարության «Անկախ արտիստ» կոչման (2002թ.): Դպրոցն ավարտելուց հետո դարձել է Բոստոնի Բերքլիի երաժշտական բարձրագույն դպրոցի կրթաթոշակառու։
Գարոն ելույթ է ունեցել մի շարք հանրաճանաչ երաժիշտների հետ, ինչպիսիք են՝ Չիկ Կորեան, Ջո Զավինուլը, Ջեյմս Իսթը, Անդրեա Պլազզոն, Ռոզան Վիտրոն, Բրենֆորդ Մարսալիսը,  Մորիս Փլեժրը (Earth, Wind & Fire), Վլադկո Ստեֆանովսկին, Լարի Մոնրոն, Ռոն Սևեջը և այլք։ 1997 թվականից ձայնագրել է 2 սկավառակ՝ «A bre Makedonche» և «Paramecium Live», ունեցել է ավելի քան 400 համերգային ելույթ։ Մասնակցել է բազմաթիվ միջազգային համերգների Անգլիայում, ԱՄՆ-ում, Խորվաթիայում, Սերբիայում, Սլովենիայում, Հունաստանում, Բուլղարիայում, Ալբանիայում, Գերմանիայում և այլուր։ Որպես երգահան հայտնի է նաև էլեկտրո երաժշտության ոլորտում, որի շրջանակներում ձայնագրել է անհատական ձայնասկավառակ՝ «Urban Groove», իսկ «Թավիջյան եղբայրներ»-ով (եղբոր` Դիրանի հետ համատեղ) ձայնագրել է «Tavitjan Brothers Trio» սկավառակը, որը Մեծ Բրիտանիայի «Սոնի» միջազգային երաժշտական մրցույթի ժամանակ արժանացել է 1-ին մրցանակին։
Գարո Թավիջյանը նաև գրել է երաժշտություններ մի շարք ֆիլմերի և թատերական ներկայացումների համար, որոնցից է «Ալեքսանդր Մակեդոնացի» ներկայացումը։ 2012 թվականին եղբոր հետ միասին, արժանացել են «Մակեդոնիայի երաժշտության դեսպաններ» կոչմանը։
2013 թվականին առաջին անգամ այցելել է Երևան, որտեղ համերգով հանդես է եկել եղբոր հետ՝ հայկական ջազի 75-ամյակի համերգի ժամանակ։


== Ծանոթագրություններ ==


== Արտաքին հղումներ ==
Հայկական ջազը 75 տարեկան է. «Այն հիասքանչ է»
Գեորգի Ծերեթելի (այլ կիրառումներ)

Գեորգի Ծերեթելի, վրացի գրող, հրապարակախոս, հասարակական գործիչ։
Գեորգի Ծերեթելի, վրացի արևելագետ, սեմագետ-լեզվաբան։
Ինվերկարգիլ

Ինվերկարգիլ (անգլ․ Invercargill), Նոր Զելանդիայի Հարավային կղզում տեղակայված քաղաք, երկրի ծայր հարավային և ծայր արևմտյան քաղաքն է և մեր մոլորակի առավել բնակեցված հարավային բնակավայրերից մեկը։ Տեղացիների լեզվով քաղաքը կրում է Ուաիոպի անվանումը (մաորի․ Waihōpai)։
2005 թվականի տվյալներով՝ քաղաքի բնակչությունը կազմում է 48 200 մարդ։
Քաղաքում տեղակայված Ջեյս Հարգեստ քոլեջը հանդիսանում է տարածաշրջանի խոշորագույն կրթական հաստատությունը։ Քաղաքի միակ բարձրագույն ուսումնական հաստատությունը Հարավային տեխնոլոգիական ինստիտուտն է, որը միաժամանակ հանդիսանում է միակ ուսումնական հաստատությունը երկրում, որը առաջարկում է անվճար կրթական ծառայություններ։
Ինվերկագիլում են ծնվել ռեկորդակիր մոտոարշավորդ Բերտ Մոնրոն և դերասան Մարտոն Չոկաշը։


== Կլիմա ==
Քաղաքի կլիման խոնավ է, բայց մեղմ։ Ձմեռային ջերմաստիճանը (հուլիս֊օգոստոս)՝ +6°С ՝, ամռանը՝ +13,5 °C։ Ձմռանը հնարավոր են ձյան տեղումներ և սառնամանիքներ, բայց դրանք հազվադեպ են, իսկ ձյունն արագ հալվում է։ Ամռանը ցերեկային ջերմաստիճանը հազվադեպ է անցնում +25 °C֊ից։
Քանի որ քաղաքը գտնվում է Հարավային Ալպերի եզրին, հաճախակի է ենթարկվում արևուտքից եկող ուժեղ կամ թույլ օդային հոսանքների ազդեցությանը, քաղաքում հաճախակի են լինում ուժեղ քամիներ և անձրևներ (հաճախ՝ միասին)։ Տեղի բնակիչները կատակում են՝ ասելով, որ լավ եղանակը ուղիղ եկող անձրևն է։


== Տրանսպորտ ==

Քաղաքում կա օդանավակայան։ Ինվերկարգիլը հանդիսանում է Գլխավոր հարավային գծի ծայրհարավային կետը։ 1881 թվականի դեկտեմբերի 3֊ին քաղաքում բացվեց ձիաքարշ տրամվայի երթուղին։ Այն գործել է մինչև 1908 թվականի մարտի 15֊ը։ Էլեկտրաքարշով աշխատող տրամվայի երթևեկությունը գոյություն է ունեցել 1912 թվականի մարտի 26֊ից մինչև 1952 թվականի սեպտեմբերի 10֊ը։


== Տեսարժան վայրեր ==
Քաղաքում պահպանվել են Խորհրդի շինությունները, որոնք կառուցվել էին 1864 թվականին որպես մասոնական օթյակներ և ձեռք էին բերվել Սաուտլենդի մարզային խորհրդի կողմից  1866 թվականին.


== Սպորտ ==
Քաղաքում կա «Ռեգբիի դաշտ» մարզադաշտը։ Քաղաքն ընդունել է ռեգբիի 1987 և 2011 թվականների ռեգբիի աշխարհի առջնությունները։


== Ծանոթագրություններ ==


== Արտաքին հղումներ ==
Պաշտոնական կայք
Սամուել-Մուրատ վարժարան

Սամուել-Մուրատ վարժարան, ամենօրյա դպրոց։


== Հիմնադրումը ==
Հիմնադրվել է 1832 թվականին, Իտալիայի Պադուա քաղաքում՝ եվդոկացի Սամուել Մուրատյանի կտակի համաձայն, Մխիթարյան միաբանության նախաձեռնությամբ։


== Տեղափոխումը ==
1846 թվականին տեղափոխվել է Փարիզ, 1870 թվականին՝ Վենետիկ, միացվել է Ռափայելյան վարժարանին և կոչվել Մուրատ-Ռափայելան։ Մխիթարյան միաբանները, ստանալով ֆրանսիական կառավարության համաձայնությունը, 1929 թվականին վարժարանը Սամուել-Մուրատ անունով բացել են Փարիզում։


== Փակումն ու վերաբացումը ==
Երկրորդ համաշխարհային պատերազմի տարիներին փակվել է, վերաբացվել 1946 թվականին։ 1848-1870 թվականներին այստեղ կիրառվել է ֆրանսիական միջնակարգ դպրոցի ծրագիրը (ուսման տևողությունը վեց տարի), ընդունվել են նախակրթարանն ավարտածները։ Այնուհետև գործել է ժամանակակից ֆրանսիական լիցեյի ծրագրով։ Շրջանավարտներն ստացել են բակալավրի աստիճան և իրավունք՝ առանց քննության ընդունվելու համալսարան։


== Մանկապարտեզի բացումը ==
1991-1995 թվականներին վարժարանում գործել է երկօրյա մանկապարտեզ, դասավանդվել են հայոց լեզու և կրոն։ Փակվել է 1995 թվականին՝ նյութական դժվարությունների պատճառով։
Կոիկլա (գյուղ, Լեիսի շրջան)

Կոիկլա (էստ․՝ Koikla), գյուղ Էստոնիայի Սաարեմաա նահանգի Լեիսի շրջանում։
2011 թվականի տվյալներով գյուղում բնակվում էր 55 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ադանան

Ադանան, գյուղ Արևմտյան Հայաստանում, Վանի վիլայեթի Հայոց ձորի գավառում` Խոշաբ գետի հովտում։
1895 թվականին թուրքերի կողմից իսպառ կողոպտվեց գյուղի եկեղեցին, իսկ բնակիչները բռնի ուժով ենթարկվեցին մահմենդականացման։ Բնակիչների հիմնական զբաղվածությունը դաշտավարությունը, անասնապահությունն ու այգեգործությունն է։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ծիծաղեցնող գազ

Ծիծաղեցնող գազ, ազոտի ենթօքսիդն է՝ 
  
    
      
        
          N
          
            2
          
        
        O
      
    
    {\displaystyle N_{2}O}
  ։ Անգույն, դուրեկան հոտով, քաղցրահամ գազ է։ Ջրում վատ է լուծվում։ Թթվածնով չի օքսիդանում։ 900 °C տաքացնելիս լրիվ քայքայվում է 
  
    
      
        
          N
          
            2
          
        
      
    
    {\displaystyle N_{2}}
  -ի և 
  
    
      
        
          O
          
            2
          
        
      
    
    {\displaystyle O_{2}}
  -ի։ Բարձր ջերմաստիճանում ցուցաբերում է օքսիդիչ հատկություն (նրա մթնոլորտում բոցավառվում են առկայծող մարխը, ֆոսֆորը, ծծումբը)։ Ստացվում է ամոնիումի նիտրատի ջերմային քայքայմամբ։
Մեծ քանակներով 
  
    
      
        
          N
          
            2
          
        
        O
      
    
    {\displaystyle N_{2}O}
   շնչելիս գրգռվում է նյարդային համակարգը, և օրգանիզմում ստեղծվում է հարբած վիճակ ու տրամադրություն, որտեղից էլ՝ «Ծիծաղեցնող գազ» անվանումը։


== Տես նաև ==
Ազոտի օքսիդներ
Սեն Պլեզիր

Սեն Պլեզիր (ֆր.՝ Saint-Plaisir), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Բուրբոն լ՛Արշամբո կանտոնի կազմի մեջ։ Հանդիսանում է Մուլեն շրջանը։
Համայնքի INSEE կոդ՝ 03251։


== Բնակչություն ==
Համայնքի բնակչությունը 2008 թվականին կազմում էր 408 մարդ։


== Տնտեսություն ==

2007 թվականի տվյալներով 258 աշխատունակ տարիքի մարդկանցից (15-64 տարեկան) 178-ը տնտեսապես ակտիվ էին, 80-ը անգործունակ (ակտիվության ցուցանիշը 69,0 %, 1999 թվականին եղել է՝ 65,5 %)։ 178 աշխատունակ բնակիչներից 161-ը աշխատում էին (92 տղամարդ և 69 կին), անաշխատանք էին 17-ը (7 տղամարդ և 10 կին)։ 80 անգործունակ մարդկանցից 12-ը աշակերտներ կամ ուսանողներ են, 30-ը թոշակառու, 38-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սեն Պլեզիր» (ֆրանսերեն)։ Արխիվացված օրիգինալից 2012-09-23-ին։ Վերցված է 2012-5-29 
«Սեն Պլեզիր» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-29
Ղրիմի լեռներում

«Ղրիմի լեռներում» (ռուս.՝ В Крымских горах), ռուս գեղանկարիչ Ֆեոդոր Վասիլևի (1850-1873) վրձնին պատկանող նկար, որը ստեղծվել է 1873 թվականին։ Ստեղծագործությունն այժմ պահպանվում և ցուցադրվում է Մոսկվայի Տրետյակովյան պատկերասրահում։ Կտավի չափերը կազմում են՝ 116×90 սմ։


== Նկարագիր ==
Նախքան կտավը վրձնելը, Ֆեոդոր Վասիլևը նպատակադրվել էր, որ այն ունենա հորիզոնական տեսք, սակայն հետո մտափոխվեց։ Ուղղահայաց տեսքով ստեղծվեց նկարը լոկ այն բանի համար, որպեսզի առավել արտահայտիչ կտավին հանձնի լեռների բարձրությունը, որոնք պատված են ամպերով։ Լրացուցիչ բարձրության տպավորություն են հաղորդում լեռան լանջին աճած սոճիները, ինչպես նաև ճանապարհի վերևի մասում գտնվող զառիթափը, որի տակով անցնում է թաթարական սայլը՝ լծված ցլերով։


== Պատմություն ==
«Ղրիմի լեռներում» ստեղծագործությունը համարվում է Ֆեոդոր Վասիլևի վերջին ավարտուն նկարներից մեկը՝ նկարված 1873 թվականին՝ մահվանից որոշ ժամանակ առաջ (Ֆեոդոր Վասիլևը մահացել է 23 տարեկան հասակում տուբերկուլոզից)։
1873 թվականին «Ղրիմի լեռներում» նկարը մասնակցել է «Նկարիչների խրախուսման կայսերական ընկերության» կազմակերպած ցուցահանդեսինև ստանում է լանդշաֆտային ստեղծագործության առաջին մրցանակը։
Այդ ժամանակ նկարը հեղինակից գնել է Սերգեյ Տրետյակովը։ Վերջինիս մահվանից հետո, 1892 թվականին, նկարների անձնական հավաքածուն անցնում է եղբորը՝ Պավել Տրետյակովին։
Արդյունքում նկարը հայտնվեց Մոսկվայի Տրետյակովյան պատկերասրահում։


== Գնահատումներ ==
Նկարիչ Իվան Կրամսկոյը «Ղրիմի լեռներում» ստեղծագործության մասին 1873 թվականի մարտի 28-ին Վասիլևին գրված նամակում գրում է.


== Ծանոթագրություններ ==


== Արտաքին հղումներ ==
«Ղրիմի լեռներում» նկարը Տրետյակովյան պատկերասրայի տվյալների բազայում
Художник Фёдор Васильев и его картина «В Крымских горах», Радиостанция «Эхо Москвы», www.echo.msk.ru
Կեսկռաննա

Կեսկռաննա (էստ․՝ Keskranna), գյուղ Էստոնիայի Սաարեմաա նահանգի Կաառմա շրջանում։
2011 թվականի տվյալներով գյուղում բնակվում էր 29 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Չումակային ճանապարհ Մարիուպոլում

«Չումակային ճանապարհ Մարիուպոլում» (ռուս.՝ «Чумацкий тракт в Мариуполе»), ռուս նկարիչ Արխիպ Կուինջիի (1841/1842—1910) նկարը, որն ստեղծվել է 1875 թվականին։ Ներկայում Տրետյակովյան պատկերասրահի հավաքածուի մաս է (ինվ. 876)։ Նկարի չափերն են՝ 106 × 213 սմ։


== Նկարագրություն ==
Նկարի սյուժեն աշխարհագրորեն կապված է Մարիուպոլի հետ, որտեղ ծնվել և մեծացել է նկարիչը։ Նրա գործողությունը տեղի է ունենում հարավային տափաստաններում, որոնցով երիտասարդ Կուինջին անցել է դեպի Թեոդոսիա իր ճանապարհին։ Չումակ այն ժամանակ անվանել են առևտրականների կամ  բեռ տեղափոխողներին, որոնք եզներով գնում էին Սև և Ազովի ծովերի մոտ՝ ձուկ ու աղ վերցնելու և դրանք տեղափոխել դեպի տոնավաճառներ, ինչպես նաև զբաղվել են այլ ապրանքների առաքմամբ. «...Անանցանելի ցեխ, ճանապարհ, թաց եզներ և ոչ պակաս թաց խոխոլներ, թաց շուն, որը ճանապարհի մոտ ջանասիրաբար ոռնում է վատ եղանակի մասին։ Այս ամենը ասես սիրտ է  մղկտացնում»,- գրել է Վսեվոլոդ Գարշինը։


== Պատմություն ==
«Չումկային ճանապարհ Մարիուպոլում» կտավը ցուցադրվել է 1875 թվականին Գեղարվեստական շրջիկ ցուցահանդեսների ընկերության (պերեդվիժնիկների) 4-րդ ցուցահանդեսում։ Նկարչի՝ 1870-ականների սկզբի այլ ռեալիստական նկարների հետ միասին, ինչպիսիք են «Աշնանային ճամփախափանք» (1872) և «Մոռացված գյուղ» (1874), «Չումակային ճանապարհ Մարիուպոլում»  նկարը հավանության է արժանացել դեմոկրատական հրատարակությունների կողմից։ Դա եղել է Կուինջիի՝ պերեդվիժնիկներին մոտենալու շրջանի ավարտը, և 1875 թվականին նա դարձել է ընկերության լիիրավ անդամ։
Պավել Տրետյակովը «Չումակային ճանապարհ Մարիուպոլում» կտավը ձեռք է բերել հենց 1875 թվականի ցուցահանդեսից։ 1878 թվականին այդ կտավի և «Վալաամ կղզում» (ռուս.՝ «На острове Валааме», 1873, Տրետյակովյան պատկերասրահ), «Ուկրաինական գիշեր» (ռուս.՝ «Украинская ночь», 1876, Տրետյակովյան պատկերասրահ) և «Տափաստան» (ռուս.՝ «Степь», 1875, Յարոսլավլի գեղարվեստի թանագարան) նկարների համար Կուինջիին շնորհվել է 1-ին աստիճանի դասական նկարչի կոչում։


== Արձագանքներ ==
Արվեստաբան Վլադիմիր Պետրովն Արխիպ Կուինջիի ծննդյան 150-ամյակին նվիրված իր հոդվածում, համեմատելով «Չումակային ճանապարհ Մարիուպոլում» և «Մոռացված գյուղ» նկարները, գրել է․

Գրող Միխայիլ Նևեդոմսկին՝ Կուինջիի կենսագրության հեղինակը, «Չումակային ճանապարհ Մարիուպոլում» կտավի մասին գրել է․


== Տես նաև ==
Աշնանային ճամփախափանք
Մոռացված գյուղ
Արխիպ Կուինջիի նկարների ցանկ


== Ծանոթագրություններ ==
Աստերոիդների ցանկ (215901-216000)

Աստերոիդների ցանկ (215801-215900)  • Աստերոիդների ցանկ  • Աստերոիդների ցանկ (216001-216100)
 Աստերոիդների ցանկ (215801-215900)  • Աստերոիդների ցանկ  • Աստերոիդների ցանկ (216001-216100)
Ֆլորա Գրիգորյան

Ֆլորա Ռուբենի Գրիգորյան (հունվարի 23, 1927(1927-01-23), Դիլիջան, Հայկական ԽՍՀ, ԱԽՖՍՀ, ԽՍՀՄ - դեկտեմբերի 28, 2006(2006-12-28), Երևան, Հայաստան), հայ նկարիչ-ձևավորող, բեմանկարիչ։


== Կենսագրություն ==
Ֆլորա Գրիգորյանը ծնվել է Դիլիջանում։ 1945 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը, 1952 թվականին՝ Երևանի գեղարվեստա-թատերական ինստիտուտը։ 1967-1972 թվականներին եղել է Հայաստանի պատմության պետական թանգարանի նկարիչ։


== Ստեղծագործություններ ==
Հիմնականում աշխատել է բեմական զգեստների ձևավորման բնագավառում։ Նկարել է հայկական տարազներ և ասեղնագործ աշխատանքներ, որոնք տեղ են գտել «Ասեղնագործության ձեռնարկ» (1960) գրքում։ Հեղինակ է հայկական տարազների 20 բացիկների։ 2014 թվականին Հայփոստի թողարկած «Հայկական ազգային տարազներ. Երևան» նամականիշի վրա պատկերված տարազների նկարիչն է։ Վազգեն Առաջին կաթողիկոսի պատվերով կազմել է հայկական հին ձեռագրերի ալբոմ (1999 թվական, անտիպ)։ 1978 թվականին Ֆլորա Գրիգորյանը ձևավորել է Ազատ Ղարիբյանի ղեկավարած «Կռունկ» պարային համույթի բեմական զգեստները, 1979 թվականին ստեղծել է Հայաստանի պարի պետական համույթի հագուստների էսքիզները։

Ռոսսինիի «Սևիլյան սափրիչ» օպերայի զգեստների ձևավորում
«Խանդութ» (երաժշտություն՝ ըստ Ալեքսանդր Սպենդիարյանի) բալետի զգեստների ձևավորում (Օպերայի և բալետի թատրոն, 1953 թվական)
Երևանի տիկնիկային թատրոնի վեց բեմադրությունների զգեստների ձևավորում (1957 թվական)
«Հեղնար աղբյուր» կինոնկարի զգեստների ձևավորում (1970 թվական)


== Աշխատություններ ==
«Հայկական ազգային տարազ» պատկերագիրք (եռալեզու՝ հայերեն, ռուսերեն, անգլերեն), Երևան, «Անտարես», 2011 (Մոսկվայի Գրքի միջազգային մրցույթ-ցուցահանդեսում պատկերագիրքն արժանացել է մոսկովյան ստուգատեսի երկրորդ կարգի մրցանակին)


== Ծանոթագրություններ ==
Մեթվենի ճակատամարտ

Մեթվենի ճակատամարտ, Շոտլանդիայի անկախության համար մղված պատերազմների ընթացքում Շոտլանդիայի Մեվին գյուղի մոտ 1306 թվականի հունիսի 19-ին տեղի ունեցած ճակատամարտ։ Մարտադաշտի տեղի անորոշության պատճառով պահպանվող տարածքներով զբաղվող ոչ մի կազմակերպության ցանկում ընդգրկված չէ։
Անգլիայի թագավոր Էդուարդ I-ը Այմեր  դե Վալենսին նշանակել էր Շոտլանդիայի հատուկ լեյտենանտ։ Ամռան կեսին նա, սըր Հենրի Փերսիի ու սըր Ռոբերտ Քլիֆֆորդի հետ, հյուսիսային կոմսություններից հավաքած 3000 մարդուց բաղկացած բանակով տեղավորվել էր Փերթ քաղաքում։ Նա որոշել էր ոչ մեկի չխնայել ու բոլոր նրանք, ում ձեռքին զենք կհայտնվեր, առանց դատաստանի մահապատժի էին ենթարկվելու։ Այս մասին թագավորը (Բրյուսը) հավանաբար չի իմացել, որովհետև նա ասպետական ավանդույթների կողմնակից էր ու  կոչ էր արել դե Վալենսին դուրս գալ Փերթի պարիսպներից ու մարտ վարել։ Դե Վալենսը, որը պատվարժան մարդու համբավ ուներ, պատճառաբանել էր, թե մարտ վարելու համար ուշ է և որ մարտահրավերը հաջորդ օրը կընդունի։ Թագավորն իր զորքի համար ճամբար է խփել Ալմոնդ գետից ոչ հեռու անտառների մեջ՝ նրանցից մոտ վեց մղոն հեռու։ Մթնշաղին, երբ Բրյուսի բանակը ճամբար էր պատրաստում ու շատերն անզեն էին, Այմեր դե Վալենսի բանակը հանկարծակի գրոհով հարձակվել է նրանց վրա։
Թագավորն առաջին հարձակման ժամանակ ձիուց ցած է գցել Փեմբրոքի կոմսին (դե Վալենսին), բայց ինքն էլ է ընկել ձիուց ու սըր Ֆիլիպ Մոուբրեյին նրան գերի կվերցներ, եթե սըր Քրիստոֆեր Սեթոնը նրան չփրկեր։ Հարձակումից անակնկալի եկած ու թվով թշնամուն զիջելով՝ թագավորի բանակը հաղթելու շանս չուներ։ Բրյուսին ևս երկու անգամ գցել են ձիուց, բայց երկու անգամ էլ նորից փրկել։ Վերջապես, շոտլանդական ասպետներ Ջեյմս Դուգլասը, Նեյլ Քեմփբելլը, Էդուարդ Բրյուսը, Աթոլի կոմսը Ջիլբերտ դե Հեյն ու թագավորը  ֆալանգ են կազմել ու ջախջախիչ պարտություն կրելով փախչելով ազատվել՝ թողնելով թագավորի ամենահավատարիմ հետևորդներին կա՛մ սպանված, կա՛մ էլ շուտով մահապատժի ենթարկվելու։


== Ծանոթագրություններ ==


== Նշումներ ==
Barbour, John,  The Bruce, trans. G. Eyre-Todd, 1907.
Barbour, John,  The Bruce, trans. A. A. H. Duncan, 1964.
Barrow, G.W. S., Robert Bruce and the Community of the Realm of Scotland, 1964.
Barron, E. M., The Scottish War of Independence, 1934.
Hailes, Lord (David Dalrymple), The Annals of Scotland, 1776.
Macnair-Scott, R., Robert Bruce, King of Scots, 1982.
(4725) Միլոն

(4725) Միլոն (անգլ.՝ Milone), աստերոիդ աստերոիդների հիմնական գոտում։ Հայտնաբերվել է 1975 թվականի դեկտեմբերի 31-ին Ֆելիքս Ագիլարի աստղադիտարանի կողմից Էլ Լիոնսիտոյում։
Միջին հեռավորությունը Արեգակից կազմում է 2,882807 ա. մ., առավելագույնը մոտենում է 2,2097 ա. մ. հեռավորության վրա և հեռանում 3,556 ա. մ.։ Արեգակի շուրջ մեկ ամբողջական պտույտ է կատարում 1787,81 երկրային օրվա ընթացքում, իր ուղեծրով շարժվելով միջինում 0,201363 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,78° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4725) Միլոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կիսանդրի

Անվան այլ կիրառումների համար տե՛ս՝ Կիսանդրի (այլ կիրառումներ)
Կիսանդրի կամ կիսարձան, մարդու դեմքը, ինչպես նաև մինչև կուրծքը կամ գոտկատեղը պատկերող կլոր քանդակ։
Ի հայտ է եկել Հին Եգիպտոսում և Հին Հունաստանում։ Վերջնականապես ձևավորվել է Հին Հռոմի դիմաքանդակային արվեստում, ուր հորինվածք է ներմուծվել պատվանդանը։ Հետագայում տարածվել է Վերածննդի ժամանակաշրջանում։
Կիսանդրին ամենուր լայն տարածում ունի մեր օրերում։


== Գրականություն ==
V. Herremans, Voorbeeldige busten. Het borstbeeld in de Nederlanden 1600-1800, Gent, 2008.
Օվ

Օվ, գյուղ Արևմտյան Հայաստանում, Բիթլիսի վիլայեթի Խիզանի գավառակում` Մամռտանք գյուղախմբում։


== Պատմություն ==
1895  թվականի կոտորածների ժամանակ թուրքերը որոշ հայերի բռնի մահմեդականացրել են, իսկ մյուսները զոհվել են 1915 թվականի Մեծ եղեռնի ժամանակ` բռնագաղթի ճանապարհին։


== Բնակչություն ==
1850-ական թվականին ուներ 22 տուն, իսկ 1909 թվականին՝ 30 տուն հայ բնակիչ։


== Պատմամշակույթային կառույցներ ==
Օվն ուներ Ս. Թովմաս անունով եկեղեցի և վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Մ.թ.ա. 445


== Դեպքեր ==


== Ծնունդներ ==


== Մահեր ==
Լեսնայա (այլ կիրառումներ)

Լեսնայա, կարող է վերաբերել՝

Լեսնայա - գետ Ռուսաստանում, Շիրշայի վտակ
Լեսնայա - գյուղ Ուկրաինայի Խմելնիցկիի մարզի Իզյասլավի շրջանում
Նադեժդա Դոբիչինա

Նադեժդա Եվսեևնա Դոբիչինա (ծննդյան անունը՝ Ֆիշման, 1884, Ռուսական կայսրություն - 1950, Մոսկվա, ԽՍՀՄ), առաջին ռուսական պրոֆեսիոնալ պատկերասրահի կազմակերպիչ, թանգարանի աշխատակցուհի, «Ն․ Ե․ Դոբիչինայի Գեղարվեստական բյուրոյի» հիմնադիր և ղեկավար։


== Կենսագրություն ==
Նադեժդա Դոբիչինան 1903-1909 թվականներին սովորել է Սանկտ Պետերբուրգի կենսաբանական լաբորատորիայի Պ. Ֆ. Լեսգաֆտի դասընթացների կենսաբանական բաժնում։ 1911 թվականի աշնանը հիմնել է «Նադեժդա Դոբիչինայի գեղարվեստական բյուրոն»՝ նկարիչների և հանրության միջև նկարների վաճառքի և գեղարվեստական պատվերների կատարման միջնորդության համար։ 1913 թվականի հոկտեմբերից բյուրոն գտնվել է մասնավոր բանկի շենքում («Արտաքին առևտրի ռուսական բանկ», Մոյկա գետի առափնյա փողոց՝ 63), 1914 թվականի նոյեմբերից՝ Ադամինի տանը՝ Մոյկա գետի ափամերձ փողոցի և Մարսյան դաշտի անկյունում։

Դոբիչինայի գեղարվեստական բյուրոյում 1913 թվականին գործել է Վսևոլոդ Մեյերխոլդի ստուդիան։ Ցուցահանդեսներ են կազմակերպվել «Արվեստի աշխարհ» միավորման կողմից (1915-1917), «Արվեստի ձախ ուղղությունների ցուցահանդես» (ապրիլ- մայիս 1915 թվական), ««0,10» նկարների վերջին ֆուտուրիստական ցուցահանդես», որտեղ ցուցադրվել է Կազիմիր Մալևիչի «Սև քառակուսի»-ն (1915 թվականի դեկտեմբեր - 1916 թվականի հունվար), Նիկոլայ Կուլբինի (1918 թվականի հունիս) հետմահու ցուցահանդեսը և այլն։
Պատերազմի տարիներին բյուրոն հանդես է եկել որպես արվեստի գործիչների հիվանդանոցի կազմակերպիչներից մեկը։ 1914 թվականի հոկտեմբերի 26–ից մինչև դեկտեմբերի 7-ը Դոբիչինայի գեղարվեստական բյուրոյում անցկացվել է «Նկարների ցուցահանդես հօգուտ արվեստի գործիչների հիվանդանոցի», որին մասնակցել են տարբեր ուղղությունների 66 նկարիչներ։
Բյուրոն կազմակերպել է երաժշտական համերգներ, ներկայացումներ, գրական երեկոներ։ 1919 թվականի սկզբին բյուրոյի գործունեությունը դադարել է, իսկ Դոբիչինան աշխատել է տարբեր թանգարաններում։ 1930-1940 թվականներին եղել է Գեղարվեստա-արդյունաբերական դպրոցի տնօրեն, Լենինգրադի Ռուսական թանգարանի աշխատակից։ Մոսկվա տեղափոխվելուց հետո աշխատել է Հեղափոխության թանգարանում։
1920 թվականին Ալեքսանդր Գոլովինը նկարել է «Նադեժդա Դոբիչինայի դիմանկարը», որը պահվում է Ռուսական պետական թանգարանում։
Դոբիչինան մահացել է 1950 թվականին, Մոսկվայում։ Թաղված է Մոսկվայի Վոստրյակովսկոե հրեական գերեզմանատանը։


== Ծանոթագրություններ ==


== Արտաքին հղումներ ==
Добычина (Фишман) Надежда Евсеевна // Арт. ру
Лейкинд О. Л., Северюхин Д. Я. «Художественное бюро Н. Е. Добычиной» // Санкт-Петербург. Энциклопедия.
Григорьев Михаил Петербург начала XX века. Наброски воспоминаний // Петербургский театральный журнал. — 2003. — № 2(32).
Мокроусов Алексей Ещё посмотрим // Лехаим. — 2014. — № 8 (268). — С. 80.
Добычина Надежда Евсеевна (1920)
Письма к Н. Е. Добычиной // Наследие А. Н. Бенуа
Էստոնկա

Էստոնկա կամ Դոպուակիտ (նախկինում` Բաղնաշեն, 1948 թվականից` Էստոնկա, աբխազ.` Допуакыт, վրաց.` ესტონკა), գյուղ Աբխազիայի Գուլրիփշի շրջանում, Կոդոր գետի աջ ափին, Գուլրիփշից 12 կմ հարավ-արևելք։ Գտնվում է ծովի մակարդակից 50 մ բարձրության վրա։


== Բնակչությունը ==
1959 թվականի տվյալներով գյուղում ապրում էր 1092 մարդ, հիմնականում հայեր և ռուսներ, իսկ 1989 թվականին, գյուղն ուներ 1279 բնակիչ, հիմնականում կրկին հայեր և ռուսներ։
Գյուղում կար հայկական տարրական և ռուսական ութամյա դպրոցներ, ակումբ, բուժկայան, մանկամսուր, սղոցարան և էլեկտրաաղաց։
Գյուղը հիմնադրել են էստոնացիները` 1882 թվականին։ Հայերը եկել են Տրապիզոնի շրջակա գյուղերից` 1897 թվականին։


== Ծանոթագրություններ ==
Բերիլ

Բերիլ, բյուրեղ։ Պարունակում է 14,1% 
  
    
      
        B
        e
        O
      
    
    {\displaystyle BeO}
  ։


== Նկարագրություն ==
Բյուրեղագիտական համակարգը հեքսագոնային է։ Գույնը՝ կանաչ, երկնագույն, դեղին և սպիտակ։ Տարբերակներն են աքվամարինը, զմրուխտը, հելիոդորը։ Կարծրությունը՝ 7,5, խտությունը՝ 2650–2800 կգ/մ³։ Հանդիպում է գրանիտային պեգմատիտներում, գրեյզեննեզրում, սկառներում։ Բերիումի հանքանյութի գլխավոր միներալն է։ Բերիլի հանքավայրեր կան Հայաստանում, ԱՄՆ–ում, Բրազիլիայում, Մեքսիկայում, Արգենտինայում, Հվ․ Աֆրիկայում և Հնդկաստանում։


== Ծանոթագրություններ ==
Պերլո (այլ կիրառումներ)

Պերլո, կարող է վերաբերել՝

Պերլո - կոմունա Իտալիայի Պիեմոնտ մարզի Կունեո գավառում
Պերլո - կոմունա Իտալիայի Վալե դ'Աոստա մարզում
Ժմերինկա

Ժմերինկա (ուկրաիներեն՝ Жмеринка), քաղաք Ուկրաինայի Վիննիցայի մարզի Ժմերինկայի շրջանում։
Չճշտված տվյալներով Ժմերինկա քաղաքում բնակվում էր մոտ 37 100 մարդ։ Բնակավայրը զբաղեցնում է 18,26 կմ²։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ներբսուլա

Ներբսուլա, գյուղ Արևմտյան Հայաստանում, Բալուի գավառակում։ Գտնվում էր Բալու քաղաքից հարավ-արևելք։
Բնակչության մասին տեղեկություններ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ալիխան Շամխիև

Ալիխան Շամխիև, ազգությամբ օս հայ ազատամարտիկ։ Հետմահու ստացել է «Արցախի հերոս» կոչումը։


== Կենսագրություն ==
Կամավոր մեկնել է Հայաստան՝ մասնակցելու Արցախյան պատերազմին։ Հետմահու պարգևատրվել Արցախի Հանրապետության գերագույն կոչումով՝ «Արցախի հերոս», որին համապատասխանում է «Ոսկե արծիվ» շքանշանը։
(1724) Վլադիմիր

(1724) Վլադիմիր (անգլ.՝ Vladimir), աստերոիդ աստերոիդների հիմնական գոտում։ Հայտնաբերվել է 1932 թվականի փետրվարի 28-ին Էժեն Դելպորտի կողմից Ուքլում։
Միջին հեռավորությունը Արեգակից կազմում է 2,711356 ա. մ., առավելագույնը մոտենում է 2,5598 ա. մ. հեռավորության վրա և հեռանում 2,8629 ա. մ.։ Արեգակի շուրջ մեկ ամբողջական պտույտ է կատարում 1630,72 երկրային օրվա ընթացքում, իր ուղեծրով շարժվելով միջինում 0,220762 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,24° անկյուն։
Ըստ Տոլենի սպեկտրալ դասակարգման պատկանում է F դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1724) Վլադիմիր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժողովածու (5037)

Ժողովածու (5037), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5037 թվի տակ։ Ձեռագիրը գրվել է 1797 թվականին Մատթեոս նոտար գրիչի կողմից Կոստանդնուպոլսում։ Ստացողը եղել է մահտեսի Պետրոս Վանեցին։ Գրված է թղթի վրա, որը ունի 19.5x13 չափս։ Ձեռագիրը կազմված է 162 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ։ Հիշատակարան գրչի՝ 80բ, 159բ։


== Բովանդակություն ==
Յովհ. Պօղոսեան Մոկացւոյ Դրուատ աթոռոյն Վարագայ, Դրուատ Քրիստոսեան նշանի խաչին, Գովեստ Յովհաննու մեծի փեսաւորի։
Թուղթ Յակոբայ վարդապետի առ Կարապետ ի պատճառ սրբագրութեան Նարեկայ։
Մարտիրոսի տիրացուի Ծանուցումն ի թղթոյն Յակոբայ վարդապետի։


== Ծանոթագրություններ ==
Տիցիան Տաբիձե

Տիցիան Ցուստինի Տաբիձե (մարտի 21 (ապրիլի 2), 1895, Ճկղվիշի (Վանի շրջան), Քութայիսի գավառ, Քութայիսի նահանգ, Կովկասի փոխարքայություն, Ռուսական կայսրություն - դեկտեմբերի 16, 1937(1937-12-16), Թբիլիսի, Վրացական ԽՍՀ, ԽՍՀՄ), վրացի խորհրդային բանաստեղծ։


== Կենսագրություն ==
Ավարտել է Մոսկվայի համալսարանի բանասիրական ֆակուլտետը (1917)։ Վրացական «Երկնագույն եղջյուրներ» (1915) սիմվոլիստական խմբակի կազմակերպիչներից։ Վրաստանում խորհրդային կարգերի հաստատումից հետո (1921) Տաբիձեի պոեզիայում հնչել է վերածնված երկրի հիմնը։ Տաբիձեն 1927 թվականին եղել է Խորհրդային Հայաստանում, գրել «Վրաց բանաստեղծները Հայաստանում» ակնարկը, իսկ 1932 թվականին ստեղծել է «Հայաստանում» (հրտ․ 1955, «Քարերի աղաղակը», «Կենաց», «Կաղզվանի ճանապարհին», «Պոետների երազանքը մարմնացած» և այլն) բանաստեղծական շարքը։ Սովետական Վրաստանի գեղարվեստական տարեգրությունն են «1918 թվական», «Ճակատներում», «ՌիոնՊորտ» (1928) պոեմները։ Տաբիձեն մեծ քնարերգու է, արտահայտման նոր ձևեր որոնող բանաստեղծ, հայրենասիրության և ինտերնացիոնալիզմի երգիչ։ Նրա ստեղծագործությունը նկատելի ազդեցություն է գործել վրացական խորհրդային պոեզիայի վրա։